**NERED … nastaje sve brže, kreće se brže, otima se kontroli…Joy Division**

NERED je tema kuratorskog projekta za učešće na Svjetskom događaju za mlade umjetnike (WEYA) u okviru Bijenala mladih umjetnika Evrope i Mediterana. Izraz NERED ne treba tumačiti u opšte prihvaćenom negativnom kontekstu već kao nagovještaj krize ili stanja frikcije, trenutka promjene i prelaska sa jedne faze na drugu. Radi se o stanju koje poetski podsjeća na bacanje koske u Kubrikovom filmu *2001: Odiseja u svemiru,* na lopticu u mreži u filmu Woody Allena *Meč lopta*, ili na dugotrajno čekanje duela u filmovima Sergio Leonea; vizuelno i emotivno intenzivni trenuci u kojima se potencijal transformacije i kreiranja tranzicije dešava u treptaju oka, stvarajući, u tom trenutku prelaska, vrijeme čekanja puno neizvjesnosti. U ovoj fazi, kada referentni sistem postaje relativan, formiraju se fluidne platforme za interakciju i reagovanje na političke, društvene i ekonomske uslove. Živahan i pun energije, NERED je limbo (čistilište) u kojem je moguće izgraditi transnacionalne i transdisciplinarne platforme, mjesta gdje se kreiraju prostorni planovi koja, metaforički, u crtežu nalaze osnovno sredstvo sa dvostrukom svrhom: kritika umjetničkog jezika i snažna utopijska i edukativna kritika. U ovim okolnostima, crtež je « zbog sopstvenog kvaliteta veći od realizacije»; zamisliti projekat znači kreirati ga u atmosferi u koju želimo da utone i bude primijećen.

NERED teži da skicira stazu prijedloga u oblasti, i to umjetničkoj, koja nikad ne miruje ili je pomirena, stazu ponovnog razmišljanja o novoj socio-kulturološkoj sredini kroz, kako Carlos Basualdo navodi, reorganizaciju «inovativnih reprezentacija koje izbjegavaju politička tumačenja». Mi suštinski zamišljamo NERED kao veličanje pokreta, tranzicijskog stanja gdje se kulturni i politički obrasci prepliću na “nesvakidašnji” način. U ovoj uvećanoj viziji koja se dobija traćenjem snage, nakon konfuzije se dešava *détournement (skretanje)* što čini stav umjetnosti u manipulaciji, reprezentovanju i ponovnom čitanju stvarnosti.

NERED kao pokret, razmjena, interakcija, kao dadaistički metod da se postigne jedinstvo slično imaginarnom trgu, prostor za viziju koju kreira kontaminacija različitosti. Elias Canetti govori o NEREDU u opisu trga Djeema El-Fna, trga budala u Marakešu: Našao sam na ovom trgu šepurenje zbijenosti, topline života koju u sebi osjećam. Dok sam bio tamo, postao sam taj trg. Oduvijek mislim da sam ja taj trg […] vjerujem da jednostavnim opisom onoga što sam vidio, bez izmjena, izmišljanja, pretjerivanja, mogao bih da izgradim novi grad…to nije ništa što bih morao odmah da stavim na papir, već samo osnov: drugi prostor, neiskorišten, gdje mogu da boravim, novi dah, bezimeni zakon.

Stoga NERED nije samo kreativni haos, već interakcija različitih disciplina koja otvara nove scenarije zasnovane na miješanju i hibridizaciji jezika. NERED je eho raznih glasova u potrazi za zajedničkom melodijom. NERED se protivi današnjici u kojoj se sve mijenja i ispada iz ruku; put ka kreiranju novih mjesta, privlačnih vizija društvenih, mentalnih i fiktivnih prostora koji mogu da provociraju, a ne zasnivaju se na kalkulacijama, naporu i neodobravanju, što su, drugim riječima, nova kriza i kontantno isticanje.

Marco Trulli

Claudio Zecchi

1 C.